༄༅། །གནས་ཡུལ་རྩ་ཁམས་ཀྱི་དབྱེ་བ་བཞུགས་སོ།།
སྤྱི་བོ་པུ་ལིར་མི་ཕྱེད་སོ་སེན་ཁམས། །སྤྱི་གཅིག་ཛཱ་ལན་ཕྲ་གཟུགས་བ་སྤུ་གཟུགས། །རྣ་གཡས་ཨུ་རྒྱན་རྩེ་མ་ལྤགས་པའི་དྲི། །ལྟག་པར་ཨརྦུར་གཡོན་མ་ཤའི་ཁམས། །རྣ་གཡོན་གོ་དར་ཐུང་ངུ་ཆུ་རྒྱུས་ཁམས། །སྨིན་དབུས་ར་མེར་རུས་སྦལ་རུས་པའི་ཁམས། །མིག་གཉིས་དེ་བིར་སྒོམ་མ་མཆིན་པའི་ཁམས། །ཕྲག་པ་མ་ལར་དབང་མ་སྙིང་གི་ཁམས། །མཆན་ཁུང་ཀཱ་ལར་སྐྱོན་མ་མིག་གི་ཁམས། །ནུ་མ་ཨོ་ཏྲེར་མཇུག་མ་མཁྲིས་པའི་ཁམས། །ལྟེ་བ་ཏྲི་ཤར་མ་མོ་གློ་བའི་ཁམས། །སྣ་རྩེ་ཀོ་སར་མཚན་མོ་རྒྱུ་མའི་ཁམས། །ཁ་ནི་ཀ་མིར་བསིལ་སྦྱིན་སྙེ་མའི་ཁམས། །མགྲིན་པར་ལམྦར་ཚ་བ་ལྟོ་བའི་ཁམས། །སྙིང་ཁ་ཀཉྩིར་གཞོལ་མ་དྲི་ཆེན་ཁམས། །འདོམ་བར་ཧི་མར་རེངས་མ་མཚོགས་མའི་ཁམས། །མཚན་མ་པྲེ་ཏར་མདོག་ནག་བད་ཀན་ཁམས། །བཤང་ལམ་གྲྀ་ཧར་སྤྱི་མ་རྣག་གི་ཁམས། །བརླ་གཉིས་སཽ་རར་རྒྱུ་སྦྱིན་ཁྲག་གི་ཁམས། །བྱིན་པ་གསེར་གླིང་སྦྱོར་བྲལ་རྔུལ་གྱི་ཁམས། །སོར་མོ་ནཱ་གར་སྡུ་གུ་ཚིལ་གྱི་ཁམས། །བོལ་གོང་སིནྡྷཱུར་གྲུབ་མ་མཆིན་པའི་ཁམས། །མཐེ་བོང་མཱ་རུར་འཚེ་མ་མཆི་མའི་ཁམས། །པུས་མོ་ཀུ་ལུར་ཡིད་བཟང་སྣབས་ཀྱི་ཁམས། །ཨ་བྷེདྱ།
་་་་་མིི་ཕྱེད། སུ་ཀྵྨཱ་རུ་པ།
་་་་་ཕྲ་གཟུགས་མ། དི་བྱ།
་་་་་རྩེ་མ། བཱ་མཱ།
་་་་་གཡོན་མ། ཨནྟྲ་བཱ་མ་ནཱ།
་་་་་བརྟན་ཐུང་ངུ་མ། ཀཱུརྻ་ཛེ།
་་་་་རུས་སྦལ་སྐྱེས་མ། བྷ་བ་ཀེ
་་་་་སྒོམ་མ། སེ་ཀ་ར།
་་་་་དབང་མ། དོ་ར།
་་་་་སྐྱོན་མ། བིཥྚ།
་་་་་འཇུག་མ། མཱ་ཏ་རཱ།
་་་་་མ་མོ། སརྦ་རཱི།
་་་་་མཚན་མོ་རྟག སཱི་ཏ་ར།
་་་་་བསིལ་སྦྱིན་མ། ཨུཥྨཱ།
་་་་་ཚ་བ་མ། ལ་ལ་ནཱ་
་་་་་རྐྱང་མ། ཨ་ཝ་དྷུ་ཏཱི།
་་་་་ཀུན་འདར་མ། ར་ས་ནཱ།
་་་་་ར་མོ། པྲ་བ་ཎ།
་་་་་གཞོལ་མ། ཀྲྀཥྞ་བརྞཱ།
་་་་་མདོག་ནག ས་མ་ནྱཱ་
་་་་་སྤྱི་མ། ཧེ་ཏུ་ད།
་་་་་རྒྱུ་སྦྱིན་མ། པི་ཡོ་ག
་་་་་སྦྱོར་བྲལ་མ། པྲེ་མ་ཎཱི།
་་་་་སྡུག་གུ་མ། སིདྡྷཱ།
་་་་་གྲུབ་མ། པཱ་ཙི་ཀཱ།
་་་་་མཆེད་མ། སུ་མ་ན།
་་་་་ཡིད་བཟང་མ། ཏྲི་བྲྀཏྟཱ།
་་་་་སུམ་བསྐོར་མ། ཀཱ་མི་ནཱི།
་་་་་འདོད་མ། གེ་ཧ།
་་་་་ཁྱིམ་མ། ཙཎྜི་ཀཱ
་་་་་གཏུམ་མོ། མཱ་ར་དཱ་རི་ཀཱ།
་་་་་བདུད་བྲལ་མ། ༄། དེནེསྡྱམྨཧཱཛྙཱནཱན།
་་་་་ལུས་ལ་ཡེ་ཤེས་ཆེན་པོ་གནས། །སརྦསངྐལྤབརྫིཏཾ།
་་་་་རྟོག་པ་ཐམས་ཅད་ཡང་དག་སྤངས། །བྱསཀཾསརྦྦབསྟཱུནཱཾ།
་་་་་དངོས་པོ་ཀུན་ལ་ཁྱབ་པ་པོ། །དེཧསྡྱཔིནདེཧཛཿ།
་་་་་ལུས་གནས་ལུས་ལས་མ་སྐྱེས་སོ།། ༈ ཨེཏེབཾམཧཱཛྙཱནཾ།
་་་་་འདི་ཉིད་ཡེ་ཤེས་ཆེན་པོ་ཉིད། །སརྦདེཧྱེབྱབཱསྡྱིཏཾ།
་་་་་ཐམས་ཅད་ལུས་ལ་རྣམ་པར་གནས། །ཨདྭཡཾདཱཡརཱུཔཉྩ།
་་་་་གཉིས་མེད་གཉིས་ཀྱི་རང་བཞིན་ཅན། །བྷཱབཱབྷཱཔཱདྨཀམྤྲབྷུ།
་་་་་དངོས་དང་དངོས་མེད་བདག་ཉིད་གཙོ། །སྡྱིརཙལཾབྱཱསྱསཾཏིཥྠེ།
་་་་་བརྟན་དང་གཡོ་བ་ཁྱབ་ཅིང་གནས། །ཡཱམཱརཱུཔཱིཙབྷཱཏི།
་་་་་སྒྱུ་མའི་གཟུགས་བརྙན་བཞིན་དུའོ།། ༈ སརྦམནྟྲཔདཱཨོཾཀཱརཱདསྭཱཧཱནྟྲཧཱུྃཕཊ྄ཀརབིདརྦྷིཏཿ
སྔགས་ཐམས་ཅད་ཀྱི་རྐང་པ་དང་པོར་ཨོཾ་གྱི་ཡིག་དང་མཐར་སྭཱཧཱ་དང་ཧཱུྃ་ཕཊ་ཀྱི་ཡི་གེའི་ནང་དུ་གཞུག་གོ །ཨེ་ཝཾ།། །།
ས་ལོ་ཆེན་པོ་འཇམ་དབྱངས་ཀུན་དགའ་བསོད་ནམས།
གནས་ཡུལ་རྩ་ཁམས་ཀྱི་དབྱེ་བ།

༄༅། །ཞལ་གཉིས་མའི་བྱིན་རླབས་བྱེད་ཚུལ་བཞུགས་སོ།། ན་མ་བཛྲ་ཝཱ་ར་ཧྱཻ། རྒྱལ་བ་ཀུན་གྱི་ཡུམ་གྱུར་པའི། །རྡོ་རྗེ་བཙུན་མོ་ལ་བཏུད་ནས། །དེ་ཡི་བྱིན་རླབས་ཆོ་ག་ནི། །དམ་པའི་གསུང་བཞིན་བྲི་བར་བྱ། །རྒྱལ་པོ་ཨིནྡྲ་བྷཱུ་ཏིས་མཛད་པའི་སྒྲུབ་ཐབས་ཆེ་ཆུང་གཉིས་ཡོད་པ་ལས། ཆུང་བའི་རྗེས་སུ་འབྲངས་ནས་རྗེ་བཙུན་ས་སྐྱ་པ་རྣམས་ལས་རྒྱུད་པའི། མཆོག་སྒྲུབ་པའི་དམར་མོ་སྐོར་གསུམ་ཞེས་གྲགས་པའི་ནང་ཚན་ཞལ་གཉིས་མའི་བྱིན་རླབས་ཀྱི་ཆོ་ག་བྱེད་ན། ཚེས་བཅུ་གཉིས་པོ་གང་རུང་ལ་འོག་ཏུ་རྡུལ་ཚོན་དམར་པོའི་ཆོས་འབྱུང་ཉིས་བརྩེགས་ཀྱི་མཐར་འཁོར་ལོ་སེར་པོ་རྩིབས་བརྒྱད་པ་བྲི། ལྷ་སོ་སོའི་མདོག་དང་མཐུན་པའི་ཚོན་སྤུངས་བཀོད་པའི་སྟེང་དུ་ཐོད་པ་བདུད་རྩིས་གང་བ་དར་དམར་གྱི་ཁ་བཅད་པའི་སྟེང་དུ། སིནྡྷཱུ་རའི་དཀྱིལ་འཁོར་ཆོས་འབྱུང་ཉིས་བརྩེགས་འཁོར་ལོ་རྩིབས་བརྒྱད་ལ་དབུས་སུ་བཾ་ལ་ཨོཾ་གསུམ་མས་གཡོན་སྐོར་དུ་བསྐོར་བ། ཆོས་འབྱུང་གི་གྲ་རྣམས་སུ་གོ་ཆའི་སྔགས་གཡོན་བསྐོར། གྲ་བཞིར་དགའ་འཁྱིལ། འཁོར་ལོ་ལ་ཐིག་ལེ་བཀོད། མཐར་ཆུ་གཉིས་སྔོན་འགྲོའི་མཆོད་པ་གཡོན་སྐོར་གཏོར་མ་གསུམ་བཤམས། གཞན་ཡང་རྡོར་དྲིལ་ནང་མཆོད་བུམ་པ་མགུལ་ཆིངས་ཁ་རྒྱན་དང་བཅས་པ་འདུས་བྱས་ལ། བདག་བསྐྱེད་པཎྚི་ཏ་གྲགས་པ་རྒྱལ་མཚན་གྱིས་མཛད་པའི་སྒྲུབ་ཐབས་བཞིན་བྱས་ནས། བུམ་པའི་ནང་དུ་རྣལ་འབྱོར་མ། ལྷ་ལྔ་བསྐྱེད། གོ་ཆ་བཅིངས་ཡེ་ཤེས་པ་བཅུ་དྲུག་དབང་བསྐུར། རིགས་བདག་གིས་རྒྱས་བཏབ། ཕྱི་ནང་གི་མཆོད་པས་མཆོད་བསྟོད། ཨོཾ་གསུམ་མ་སུམྦྷ་ནི་ཨ་བྷི་རེ་ཀ་ཏ་རྣམས་བཟླས། ཡང་མཆོད་བསྟོད་སྔར་བཞིན་བྱ། ནོངས་པ་བཟོད་པར་གསོལ། མཆོད་ཡོན་ཕུལ་བས་ལྷ་འོད་དུ་ཞུ། མདུན་བསྐྱེད་ཀྱི་དཀྱིལ་འཁོར་བསངས་སྦྱངས་ལྷ་རྣམས་གཙོ་མོ་བཾ་དང་། གོ་ཆ་རྣམས་སོ་སོའི་སྔགས་དང་། སྒོ་མཚམས་མ་བརྒྱད་ཧཱུྃ་ལས་བསྐྱེད། རིགས་བདག་གིས་རྒྱས་འདེབས་ཀྱི་བར་བྱས་ནས་བརྟན་བྱེད་ཀྱི་བཟླས་པ་བྱ། ཕྱི་ནང་གི་མཆོད་བསྟོད། བདག་འཇུག་མ་བྱས་ཀྱང་ཆོག་གསུངས་ནའང་། སློབ་མ་ལ་ཇི་ལྟར་བསྐུར་བའི་བདག་འཇུག་བླང་ན་ལེགས། དེ་ནས་སློབ་མ་རྣམས་ཁྲུས་བྱས་མེ་ཏོག་དགྱེ་བསྡུ་སེམས་བསྐྱེད་གསལ་གདབ། མཎྜལ། གང་དྲིན་མ་ཤོ་ལོ་ཀ་གཅིག་དང་། སངས་རྒྱས་ཀུན་གྱི་རང་བཞིན་སྐུ། །ཚིག་རྐང་གཉིས་དང་། དཔལ་ལྡན་རྡོ་རྗེ་རྣལ་འབྱོར་མའི། །བྱིན་རླབས་བདག་ལ་བསྩལ་དུ་གསོལ། །ལན་གསུམ། དཀོན་མཆོག་གསུམ་ལ་སོགས་དང་། སྲས་བཅས་སངས་རྒྱས་སོགས་དང་། སངས་རྒྱས་ཆོས་དགེ་འདུན་ལ་སོགས་སྡོམ་པ་གཟུང་། མིག་དར་མེ་ཏོག་བུམ་ཆུས་བསངས། བདུད་རྩི་བླུད་འདོད་པ་དྲི། ནང་གི་སེམས་བསྐྱེད་གསང་བར་གདམས། སློབ་མ་རྣམས་ལཱུ་ནག་ལྟར་མཐེ་བོང་སྦྲེལ་དུ་བཅུག་ལ། རྟོག་པས་དཀྲུགས་པའི་སེམས་ཀྱིས་ནི་སོགས་ཀྱི་དོན་བཤད་ལ་གུས་འདུད་བྱེད་དུ་བཅུག་ནས། ཁྱེད་རང་རྣམས་རྐང་མཐིལ་དུ་ཡཾ་ལས་རླུང་གི་དཀྱིལ་འཁོར་གཡོས་པས་སུམ་མདོའི་མེ་སྦར་ཏེ་ལུས་ཐ་མལ་པ་བསྲེགས། དག་པ་གསུམ་གྱི་སྔགས་བརྗོད་པས་སྟོང་པའི་ངང་ལས་ཕག་མོར་བསྐྱེད། ལྟེ་བར་ཆོས་འབྱུང་ཉིས་བརྩེགས་བཾ་ཡིག་སྔགས་ཕྲེང་དགའ་འཁྱིལ་སོགས་གསལ་བཏབ་ནས། སློབ་དཔོན་གྱི་ཐུགས་ཁ་ནས་འོད་འཕྲོས། སློབ་མའི་ལྟེ་བའི་འཁོར་ལོ་ལ་ཕོག་པས་ལྟེ་བའི་བཾ་ལས་མེ་གློག་གི་ཟེར་མ་ལྟ་བུ་འཕྲོས་པས་གཡས་རོ་མ་ནས་སོང་རྣ་བ་གཡས་པ་ནས་འཕྲོས། སངས་རྒྱས་བྱང་སེམས་དཔའ་བོ་མཁའ་འགྲོ་ཐམས་ཅད་བྱང་སེམས་དཀར་པོའི་རྣམ་པར་བྱུང་བ་སྤྱི་བོའི་ཧཾ་ལ་ཐིམ། དེ་ལས་བདུད་རྩིའི་རྒྱུན་དབུ་མ་ནས་བབས། ལྟེ་བར་འབར་འཛག་ལ་སེམས་གཏད། ཡང་ལྟེ་བའི་འོད་གཡས་རོ་མ་ནས་སོང་། ཕག་ཞལ་གྱི་གཡུང་དྲུང་རིས་ལ་ཕོག་མྱུར་དུ་འཁོར་བས་བདེ་སྟོང་གི་ཡེ་ཤེས་སྐྱེས་པར་མོས། གཞན་ཡང་སངས་རྒྱས་བྱང་སེམས་ཐམས་ཅད་ཕག་མོའི་རྣམ་པས་ཐིམ་པར་མོས་མཛོད་བྱས་ལ། ཌ་མ་རུ་དང་དྲིལ་བུའི་སྒྲ་བྱ། གུ་གུལ་གྱི་བདུག ཨོཾ་གསུམ་མ་བཟླ། ཏིཥྛས་བརྟན་པར་བྱ། མེ་ཏོག་དོར། གདོང་དབྱེ། དཀྱིལ་འཁོར་བསྟན། དབང་གི་སྔོན་དུ་མཎྜལ། བྱང་ཆུབ་རྡོ་རྗེས་གསོལ་བ་གསུམ་དཀྱིལ་འཁོར་གྱི་ལྷོར་དབང་སྟེགས་ཁྲི་དང་པདྨ་ཉི་མའི་གདན་ལ་སློབ་མ་ཕག་མོར་བསྐྱེད། གོ་ཆ་དགོད། ཡེ་ཤེས་པ་སྤྱན་དྲངས་བསྟིམ། སློབ་དཔོན་གྱི་སྙིང་ཁ་ནས་འོད་འཕྲོས། དབང་ལྷ་དྲུག་ཅུ་རྩ་གཉིས་སྤྱན་དྲངས། གསོལ་བ་བཏབ། བཀྲ་ཤིས་གང་ཞིག་སོགས་བྱ། ཇི་ལྟར་བལྟམས། ཀ་ཀཱ་སྱེ་སོགས་ཀྱིས་དབང་བསྐུར། མི་བསྐྱོད་པས་དབུ་བརྒྱན། དབང་ལྷ་བསྟིམ་སུ་པྲས་བརྟན་པར་བྱ། བུམ་དབང་ངོ་། །སངས་རྒྱས་ཐམས་ཅད་ཀྱི་ཟག་མེད་ཀྱི་བདེ་བ་འོད་དམར་པོར་བྱུང་། ཐོད་པའི་བདུད་རྩི་ལ་ཐིམ་པ་ལག་པ་གཡོན་པར་བྱིན། ཡི་གེ་གསུམ་དང་སྔགས་བརྗོད། གསལ་སྟོང་ལ་མཉམ་པར་འཇོག་པ་གསང་དབང་ངོ་། །སློབ་དཔོན་གྱི་སྙིང་ཁ་ནས་འོད་འཕྲོས། སངས་རྒྱས་ཐམས་ཅད་ཀྱི་བདེ་བ་བྱང་སེམས་དཀར་པོའི་རྣམ་པས་བྷ་ག་ནས་ཞུགས། རིམ་པས་གྱེན་དུ་དྲངས། དགའ་བཞིའི་ཡེ་ཤེས་སྐྱེས་པར་མོས། སིནྡྷཱུ་རའི་སྔགས་ཀྱི་རྡུལ་ཚོན་བླ་མའི་སྲིན་ལག་གཡོན་པས་བླངས་ལ་ལྟེ་བར་བྱུག དགའ་འཁྱིལ་དཔྲལ་བར་བྱུག གོ་ཆའི་སྔགས་སྤྱི་གཙུག་ཏུ་བྱུག་པ་ཤེར་ཡེའོ། །དེ་ནས་བདེ་སྟོང་ལ་མཉམ་པར་གཞག འདི་ནི་རང་ཉིད་སོགས་ཀྱིས་ངོ་སྤྲད་དེ་བཞི་པའོ། །གཙོ་བོས་ཇི་ལྟར། མཎྜལ། དེང་ནས་སོགས་བྱ། རྗེས་ཆོ་ག་མཆོད་པ་བྱིན་རླབས་ཕྱི་ནང་གི་མཆོད་བསྟོད། ཡི་གེ་བརྒྱ་པ་བརྗོད། མདུན་གྱི་དཀྱིལ་འཁོར་རང་ལ་བསྟིམ། གོ་བགོ ཚམ་རྔམ་སྔགས་ཀྱིས་བསྲུང་། དགེ་བ་བསྔོ་བཀྲ་ཤིས་བྱའོ། །ཞེས་པ་འདི་ནི་དཔལ་ས་སྐྱ་པ་ཤཱཀྱའི་དགེ་སློང་ལོ་ཙཱ་བ་འཇམ་དབྱངས་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས་དབེན་གནས་གླིང་ཁ་བདེ་བ་ཅན་དུ་སྦྱར་བའོ།། །།
བིསྟཱ་རོ་ད་ཡ་བྷ་ཝནྟུ། ཨེ་ཝཾ།། །།
ས་ལོ་ཆེན་པོ་འཇམ་དབྱངས་ཀུན་དགའ་བསོད་ནམས།
ཞལ་གཉིས་པའི་བྱིན་རླབས་བྱེད་ཚུལ།

༄༅། །དབང་བཤད་མདོར་བསྡུས་པ་གཅིག་པ་བཞུགས་སོ།། ན་མོ་མཉྫུ་ཤྲཱི་ནཱ་ཐཱ་ཡ། འདིར་ཡང་དག་པར་རྫོགས་པའི་སངས་རྒྱས་རྣམས་ཀྱིས། སེམས་ཅན་སོ་སོའི་ཁམས་དང་བསམ་པ་དང་། བག་ལ་ཉལ་ལ་དགོངས་ནས་དམ་པའི་ཆོས་ཀྱི་རྣམ་པར་བཞག་པ་བསམ་གྱིས་མི་ཁྱབ་པར་གསུངས་པ་ཐམས་ཅད་རིགས་སུ་བསྡུས་ན། ཐེག་པ་དམན་པ་དང་། ཐེག་པ་ཆེན་པོ་གཉིས་སམ། ཕ་རོལ་ཏུ་ཕྱིན་པ་དང་། གསང་སྔགས་ཀྱི་ཐེག་པ་རྣམ་པ་གཉིས་སུ་འདུས་པ་ལས། འདིར་སྔགས་ཀྱི་ཐེག་པ་ཡིན་ལ། དེ་ལ་ཡང་སློབ་དཔོན་སངས་རྒྱས་གསང་བས་རྒྱུད་སྡེ་གསུམ་དུ་བཞག་པ་དང་། སློབ་དཔོན་འཕགས་པ་ཀླུ་སྒྲུབ་ཡབ་སྲས་ཀྱི་རྒྱུད་སྡེ་ལྔར་བཤད་པ་དང་། འཁོར་ལོ་བདེ་མཆོག་གསང་མཐའ་ལྟར་བཤད་པའི་སྐབས་སུ་རྒྱུད་སྡེ་དྲུག་ཏུ་བཞག་པ་སོགས་བཤད་ཚུལ་མང་ན་ཡང་། ཀྱེ་རྡོ་རྗེའི་བཤད་རྒྱུད་ཐུན་མོང་མ་ཡིན་པ། རྡོ་རྗེ་གུར་ལས། དམན་པ་རྣམས་ལ་བྱ་བའི་རྒྱུད། །བྱ་མིན་རྣལ་འབྱོར་དེ་ལྟག་ལ། །སེམས་ཅན་མཆོག་ལ་རྣལ་འབྱོར་ཆེ། རྣལ་འབྱོར་བླ་མེད་དེ་ལྟག་ལ། ཞེས་གསུངས་པའི་རྗེས་འབྲངས་ནས། རྗེ་བཙུན་ས་སྐྱ་པ་ཡབ་སྲས་རྣམས་གསང་སྔགས་མཐའ་དག་རྒྱུད་སྡེ་བཞིར་འདུས་པར་བཞེད་པས། བྱ་བའི་རྒྱུད། སྤྱོད་པའི་རྒྱུད། རྣལ་འབྱོར་གྱི་རྒྱུད། རྣལ་འབྱོར་བླ་ན་མེད་པ་བཞི་ཡིན་ཞིང་། བྱ་སྤྱོད་གཉིས་ལ། འཇིག་རྟེན་ལས་འདས་པའི་རིགས་དང་འཇིག་རྟེན་པའི་རྒྱུད་གཉིས། དང་པོ་ལ་དེ་བཞིན་གཤེགས་པའི་རིགས། རྡོ་རྗེའི་རིགས། པདྨའི་རིགས་གསུམ་དུ་འདུས། རྣལ་འབྱོར་རྒྱུད་ལ། རྩ་རྒྱུད། བཤད་རྒྱུད། ཆ་མཐུན་པའི་རྒྱུད་གསུམ། །རྣལ་འབྱོར་བླ་མེད་ལ་ཐབས་རྒྱུད། ཤེས་རབ་རྒྱུད། གཉིས་སུ་མེད་པའི་རྒྱུད་གསུམ་ལས། ཐབས་རྒྱུད་ལ། འདོད་ཆགས་ཅན་གཙོ་བོར་འདུལ་བ་གསང་བ་འདུས་པའི་སྐོར། ཞེ་སྡང་ཅན་འདུལ་བ་གཤིན་རྗེ་གཤེད་སྐོར། གཏི་མུག་ཅན་འདུལ་བ་རྣམ་སྣང་སྒྱུ་འཕྲུལ་དྲ་བའི་སྐོར་གསུམ་དུ་འདུས་པ་ཡིན་ལ། ཤེས་རབ་ཀྱི་རྒྱུད་ལ་རིགས་ལྔ་དང་། རྡོ་རྗེ་འཆང་གི་རིགས་ཏེ་སྒོ་དྲུག་ཏུ་འདུས། འདིར་གཉིས་སུ་མེད་པའི་རྒྱུད་བཅོམ་ལྡན་འདས་ཀྱེ་རྡོ་རྗེ་རྩ་བའི་རྒྱུད་བརྟག་པ་གཉིས་པ། ཐུན་མོང་མ་ཡིན་པའི་བཤད་རྒྱུད་རྡོ་རྗེ་གུར། ཐུན་མོང་གི་བཤད་རྒྱུད་སམྦུ་ཊི་རྣམས་ལས་མཆོག་སྒྲུབ་པའི་དཀྱིལ་འཁོར་བརྒྱ་ཐམ་པ་གསུངས་པ་ལས། གཙོ་བོར་གྱུར་པ་སྙིང་པོ་ཀྱེ་རྡོ་རྗེའི་དཀྱིལ་འཁོར་དུ་དབང་བསྐུར་བ་ལ་ཡང་། བརྒྱུད་པའི་བཀའ་སྲོལ་ཌོམྦི་བའི